CELEX: 32016D2365
Language: sk
Date: 2016-12-19 00:00:00
Title: Vykonávacie rozhodnutie Komisie (EÚ, Euratom) 2016/2365 z 19. decembra 2016, ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje, ako aj o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014

22.12.2016   
            
            
               SK
            
            
               Úradný vestník Európskej únie
            
            
               L 350/24
            
         VYKONÁVACIE ROZHODNUTIE KOMISIE (EÚ, Euratom) 2016/2365
   z 19. decembra 2016,
   ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje, ako aj o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EÚ, Euratom) č. 608/2014 z 26. mája 2014, ktorým sa ustanovujú vykonávacie opatrenia týkajúce sa systému vlastných zdrojov Európskej únie (1), a najmä na jeho článok 5 ods. 2 a článok 6 ods. 2,
   po konzultácii s Poradným výborom pre vlastné zdroje,
   keďže:
   
               (1)
            
            
               Rozhodnutím Komisie 97/245/ES, Euratom (2) sa určujú podmienky pre poskytovanie informácií členskými štátmi Komisii v rámci systému vlastných zdrojov.
            
         
               (2)
            
            
               Rozhodnutie 97/245/ES, Euratom má jeden právny základ, ktorým je nariadenie Rady (ES, Euratom) č. 1150/2000 (3). Po nadobudnutí účinnosti rozhodnutia Rady 2014/335/EÚ (4) je prenos informácií členskými štátmi Komisii riadený dvoma nariadeniami Rady: nariadením (EÚ, Euratom) č. 608/2014 a nariadením (EÚ, Euratom) č. 609/2014 (5). Preto je vhodné prijať osobitné vykonávacie rozhodnutie Komisie pre každé z uvedených nariadení. Ustanovenia o vzoroch výpisov z účtov, pokiaľ ide o nároky na vlastné zdroje, ako aj o formulároch na podávanie správ o nevymožiteľných sumách zodpovedajúcich nárokom na vlastné zdroje stanovené v rozhodnutí 97/245/ES, Euratom boli zahrnuté vo vykonávacom rozhodnutí Komisie (EÚ, Euratom) 2016/2366 (6). Ustanovenia o formulároch a vzore na podávanie správ o podvodoch a nezrovnalostiach ovplyvňujúcich nároky na tradičné vlastné zdroje a o inšpekciách týkajúcich sa tradičných vlastných zdrojov stanovené v rozhodnutí 97/245/ES, Euratom by mali byť zahrnuté do tohto rozhodnutia.
            
         
               (3)
            
            
               Podávanie správ o podvodoch a nezrovnalostiach by malo mať štruktúrovanú podobu.
            
         
               (4)
            
            
               Rozhodnutím 97/245/ES, Euratom sa od členských štátov vyžaduje, aby predkladali Komisii informácie o ministerstvách a orgánoch zodpovedných za podávanie správ. Je potrebné stanoviť povinnosť členských štátov informovať Komisiu aj o všetkých zmenách v súvislosti s danými informáciami.
            
         
               (5)
            
            
               S cieľom zabezpečiť, aby členské štáty začali čo najskôr používať aktualizované formuláre, najmä pokiaľ ide modifikovanú mieru ponechania, toto rozhodnutie by malo nadobudnúť účinnosť a uplatňovať sa odo dňa jeho uverejnenia.
            
         
               (6)
            
            
               Z dôvodu konzistentnosti tohto rozhodnutia s vykonávacím rozhodnutím (EÚ, Euratom) 2016/2366 by sa obe rozhodnutia mali uplatňovať od toho istého dátumu.
            
         PRIJALA TOTO ROZHODNUTIE:
   Článok 1
   Členské štáty používajú formulár stanovený v prílohe I k tomuto rozhodnutiu na účely vypracúvania popisov zistených prípadov podvodov a nezrovnalostí zahŕňajúcich nároky nad 10 000 EUR a formulár stanovený v prílohe II k tomuto rozhodnutiu na účely uvádzania podrobností o stave jednotlivých prípadov podvodov a nezrovnalostí, ktoré sa už oznámili Komisii a v súvislosti s ktorými sa ešte neoznámilo vymáhanie, zrušenie alebo neúspešné vymáhanie príslušných nárokov, v súlade s článkom 5 ods. 1 nariadenia (EÚ, Euratom) č. 608/2014.
   Článok 2
   Členské štáty používajú na vypracúvanie správ o inšpekciách týkajúcich sa tradičných vlastných zdrojov uvedených v článku 6 ods. 1 nariadenia Rady (EÚ, Euratom) č. 608/2014 formulár uvedený v prílohe III k tomuto rozhodnutiu.
   Článok 3
   Členské štáty informujú Komisiu o ministerstvách alebo orgánoch zodpovedných za vypracúvanie a zasielanie popisov a podrobností uvedených v článku 1 a správ uvedených v článku 2. Členské štáty informujú Komisiu aj o akýchkoľvek zmenách v informáciách o príslušných ministerstvách alebo orgánoch.
   Článok 4
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 19. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 168, 7.6.2014, s. 29.
   
      (2)  Rozhodnutie Komisie 97/245/ES, Euratom z 20. marca 1997, ktoré určuje podmienky pre poskytovanie informácií členskými štátmi Komisii v rámci systému vlastných zdrojov Spoločenstva (Ú. v. ES L 97, 12.4.1997, s. 12).
   
      (3)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 2007/436/ES, Euratom o systéme vlastných zdrojov Európskych spoločenstiev (Ú. v. ES L 130, 31.5.2000, s. 1).
   
      (4)  Rozhodnutie Rady 2014/335/EÚ, Euratom z 26. mája 2014 o systéme vlastných zdrojov Európskej únie (Ú. v. EÚ L 168, 7.6.2014, s. 105).
   
      (5)  Nariadenie Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojov a vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť (Ú. v. EÚ L 168, 7.6.2014, s. 39).
   
      (6)  Vykonávacie rozhodnutie Komisie (EÚ, Euratom) 2016/2366 z 19. decembra 2016, ktorým sa stanovujú vzory výkazov o stave účtov, pokiaľ ide o nároky na vlastné zdroje, ako aj formulár na podávanie správ o nevymožiteľných sumách zodpovedajúcich nárokom na vlastné zdroje v zmysle nariadenia Rady (EÚ, Euratom) č. 609/2014 (pozri stranu 30 tohto úradného vestníka).
   
      PRÍLOHA I
      
   
      PRÍLOHA II
      
   
      PRÍLOHA III